ประกาศกรมสรรพสามิตประกาศกรมสรรพสามิตเรื่อง กำหนดการใช้การขีดฆ่า และการปิดแสตมป์สรรพสามิตสำหรับสินค้าสุรา (ฉบับที่๒)[๑] ตามที่กรมสรรพสามิตได้ออกประกาศกรมสรรพสามิตเรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้าสุราลงวันที่ ๒๙ กันยายน พ.ศ. ๒๕๖๐ นั้นเพื่อให้การบริหารการจัดเก็บภาษีสรรพสามิตสำหรับสินค้าสุราเป็นไปอย่างเหมาะสมมีมาตรฐาน โปร่งใส และเป็นธรรม อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐ มาตรา ๖๐ แห่งพระราชบัญญัติภาษีสรรพสามิต พ.ศ. ๒๕๖๐ และวรรคสาม ของข้อ ๒แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้ว พ.ศ. ๒๕๖๐อธิบดีกรมสรรพสามิตจึงกำหนดการใช้ การขีดฆ่า และการปิดแสตมป์สรรพสามิตสำหรับสินค้าสุราไว้ดังต่อไปนี้ข้อ ๑ ให้ยกเลิกความในข้อ๒.๔ ของประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้าสุรา ลงวันที่ ๒๙ กันยายน พ.ศ. ๒๕๖๐และให้ใช้ความต่อไปนี้แทน๒.๔ กรณีสุราที่นำเข้ามาในราชอาณาจักรโดยนำแสตมป์สรรพสามิตไปปิดที่โรงงานผลิตสุราในต่างประเทศ ให้ดำเนินการดังนี้(๑) ให้ผู้ได้รับใบอนุญาตขายสุราประเภทที่ ๑ที่ประสงค์จะนำสุราเข้ามาในราชอาณาจักรโดยจะขอนำแสตมป์สรรพสามิตไปปิดบนภาชนะบรรจุสุราณ โรงงานผู้ผลิตสุราในต่างประเทศ ยื่นขอชำระภาษีสรรพสามิตก่อนความรับผิดในอันจะต้องเสียภาษีเกิดขึ้นณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่โดยให้ใช้แบบรายการภาษีสรรพสามิต ตามแบบ ภส. ๐๓-๐๗ โดยอนุโลม(๒) เมื่อดำเนินการตาม (๑) แล้ว ให้ยื่นคำขอรับแสตมป์สรรพสามิตตามแบบ ภส. ๐๖-๑๒ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่(๓) ให้เจ้าพนักงานสรรพสามิต ตรวจสอบคำขอพร้อมเอกสารและหลักฐานเพื่อเสนอสรรพสามิตพื้นที่เพื่อพิจารณาอนุญาตให้จ่ายแสตมป์สรรพสามิตได้ข้อ ๒ ให้ยกเลิกความในข้อ ๔.๓ของประกาศกรมสรรพสามิต เรื่อง กำหนดการใช้การขีดฆ่าและการปิดแสตมป์สรรพสามิตสำหรับสินค้าสุรา ฉบับลงวันที่ ๒๙ กันยายน พ.ศ.๒๕๖๐ และให้ใช้ความต่อไปนี้แทน๔.๓กรณีสุราที่นำเข้ามาในราชอาณาจักรโดยนำแสตมป์สรรพสามิตไปปิดบนภาชนะบรรจุสุรา ณโรงงานผู้ผลิตสุราในต่างประเทศ ให้ผู้ได้รับใบอนุญาตขายสุราประเภทที่ ๑ เป็นผู้ขีดฆ่าแสตมป์สรรพสามิต โดยใช้เครื่องหมายที่ผู้อำนวยการสำนักมาตรฐานและพัฒนาการจัดเก็บภาษี๑ กำหนด ประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้วข้อ ๓ ให้เพิ่มความต่อไปนี้เป็นข้อ ๔/๑ของประกาศกรมสรรพสามิต เรื่อง กำหนดการใช้การขีดฆ่าและการปิดแสตมป์สรรพสามิตสำหรับสินค้าสุราลงวันที่ ๒๙ กันยายน พ.ศ. ๒๕๖๐ข้อ ๔/๑ กรณีสุราตามข้อ ๒.๔ ที่นำเข้ามาในราชอาณาจักรผู้ได้รับใบอนุญาตขายสุราประเภทที่ ๑ต้องมีหนังสือแจ้งเจ้าพนักงานสรรพสามิตเพื่อทำการตรวจสอบสุราและเมื่อเจ้าพนักงานสรรพสามิตทำการตรวจสอบความถูกต้องแล้ว จึงรับมอบสุราไปจากเจ้าพนักงานศุลกากรได้ข้อ ๔ ให้ยกเลิกแบบคำขอรับแสตมป์สรรพสามิตสำหรับสุราตามมาตรา ๖๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๖-๑๒) ท้ายประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้าสุรา ลงวันที่ ๒๙ กันยายน พ.ศ. ๒๕๖๐และให้ใช้แบบคำขอรับแสตมป์สรรพสามิตสำหรับสินค้าสุรา ตามมาตรา ๖๔ วรรคสองแห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖-๑๒) ท้ายประกาศนี้แทนข้อ ๕ ให้เพิ่มความต่อไปนี้ระหว่างรหัสที่ ๔๑๐และรหัสที่ ๕๐๐ ในบัญชีแสดงเครื่องหมายขีดฆ่าแสตมป์สุราแช่ที่มิใช่สุราแช่ชนิดเบียร์ที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงาน เครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคน ท้ายประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้าสุรา ลงวันที่ ๒๙ กันยายน พ.ศ. ๒๕๖๐รหัสหลักที่หนึ่งแสดงถึงสำนักงานสรรพสามิตภาครหัสหลักที่สองและหลักที่สามแสดงถึงสำนักงานสรรพสามิตพื้นที่ที่โรงอุตสาหกรรมตั้งอยู่สำนักงานสรรพสามิตภาคและสำนักงานสรรพสามิตพื้นที่๔๑๑สำนักงานสรรพสามิตพื้นที่บึงกาฬข้อ ๖ ในกรณีที่ผู้ได้รับอนุญาตให้นำแสตมป์สรรพสามิตไปปิดที่โรงงานผลิตสุราในต่างประเทศตามประกาศกรมสรรพสามิตเรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้าสุรา ลงวันที่ ๒๙กันยายน พ.ศ. ๒๕๖๐ อยู่ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้ข้อ ๗ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วัน ที่ ๒๖ ธันวาคม พ.ศ. ๒๕๖๐กฤษฎา จีนะวิจารณะอธิบดีกรมสรรพสามิต[เอกสารแนบท้าย] ๑.แบบคำขอรับแสตมป์สรรพสามิตสำหรับสินค้าสุรา ตามมาตรา ๖๔ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๖-๑๒)(ดูข้อมูลจากภาพกฎหมาย)ปวันวิทย์/จัดทำ๒๐ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอน ๙ ง/หน้า ๗/๑ กุมภาพันธ์ ๒๕๖๑